BR เชื่อปี 58 รายได้-กำไรดีกว่าปีก่อน เดินหน้าขยายธุรกิจตปท.
BR เชื่อปี 58 รายได้-กำไรดีกว่าปีก่อน มองปริมาณขายครึ่งปีหลังสูงกว่าครึ่งปีแรก เดินหน้าขยายธุรกิจตปท. เผยอยู่ระหว่างเจรจากับพันธมิตรอินโดนีเซีย เพื่อร่วมทุนตั้งคลัสเตอร์ธุรกิจเนื้อเป็ดครบวงจร
27 ส.ค. 2558

บริษัท บางกอกแรนช์ จำกัด (มหาชน) หรือ BR ระบุว่า บริษัทยังคงเป้ารายได้เติบโต 5% และกำไรดีกว่าปีก่อน แม้ครึ่งแรกรายได้จะติดลบ โดยคาดว่าปริมาณขายในช่วงครึ่งปีหลังจะสูงกว่าครึ่งปีแรกที่ทำได้ 2.72 หมื่นตัน ขณะที่บริษัทเดินหน้าขยายธุรกิจต่างประเทศ ซึ่งบริษัทอยู่ระหว่างการเจรจากับพันธมิตรอินโดนีเซียเพื่อร่วมทุนตั้งคลัสเตอร์ธุรกิจเนื้อเป็ดครบวงจร คาดว่าจะมีความคืบหน้าในไตรมาส 4/58 และยังมองโอกาสขยายธุรกิจในจีนและเวียดนามด้วย